OpenLLM-France/wikimedia huggingface dataset:
# Club de Remo Carasa-Voto

Club de Remo Carasa-Voto Votoko Carasa auzoko arraun taldea da.

## Historia

1981ean sortua, batelekin hasi zen harrobi lana egiten. Bateletan, Kantabriako txapelketez gain, txapeldunordea izan zen Espainia mailan. Titulu hauen arduradunak Ambrosio Cavada eta Ramón Gómez de la Vega presidenteak eta José I. Nazabal entrenatzaileak izan ziren.
Bost denboralditan trainerua ateratzea lortu zuen: 1985, 1990 (2 estropada), 1993, 1994 eta 1995. 1993an Kantabriako txapelketan podiumean sartzea lortu zuen Ciudad de Santander eta Camargoren atzetik eta 1994an Sotileza Banderan bigarrena izan zen.

## Palmaresa

Ez zuen garaipenik lortu. Posturik onenak honako hauek izan ziren:
* Kantabriako Traineru Txapelketa:
** Hirugarrena 1993an.
** Laugarrena 1994an.
* Sotileza Bandera: Bigarrena 1994an eta hirugarrena 1993an.
* Ría de Requejada Bandera: hirugarrena 1990ean.
* Asturiasko Printzearen Bandera: Laugarrena 1994an.
* Bansander Bandera: Laugarrena 1994an.

## Erreferentziak

* ↑ «Campeonato de Cantabria» traineras.es (Noiz kontsultatua: 2024-11-20).
* ↑ «Bandera Sotileza» traineras.es (Noiz kontsultatua: 2024-11-20).

## Kanpo estekak

* Datuak: Q8347184
# Natalia Paderina

Natalia Paderina, sortzez Natalia Akhmertdinova (Sverdlovsk, Errusia, 1975eko azaroaren 1a), Errusiako kirol-tiratzailea da. Emakumezkoen 10 metroko aireko pistolan zilarrezko domina irabazi zuen 2008ko Udako Olinpiar Jokoetan. Ekitaldi horretan, Nino Salukvadze Georgiako brontzezko dominarekin partekatu zuen podiuma. Georgia eta Errusia gerran zeuden orduan. Besarkatu eta eskua eman zioten elkarri. Horrekin, nonbait, bakearen aldeko keinua adierazi nahi izan zuten.

## Ibilbidea

Olinpiar jokoetan izandako ibilbidea:
| Urtea | Txapelketa | Lekua | Proba 25 m. pistola | Proba 10 m. pistola |
| 2004 | Olinpiar Jokoak | Atenas (Grezia) | 23. | 5. |
| 2008 | Olinpiar Jokoak | Beijing (Txina) | 19. | 2. |
| 2012 | Olinpiar Jokoak | Londres (Erresuma Batua) | — | 37. |

## Erreferentziak

* ↑ Olimpic shooters hug as their countries do battle CNN, 2008, Abustuaren 1ena

## Kanpo estekak

* Natalia Paderina Olimpedia gunean
* Natalia Paderina
* Datuak: Q433380
# Club de Remo Colindres

Club de Remo Colindres (euskaraz: Colindres Arraun Elkartea) Colindresko arraun elkartea da.

## Historia

1970eko hamarkadatik aurrera colindrestarrek batel eta trainerilletan hartu dute parte hainbat estropadatan eta 1996tik aurrera trainerutan. 1992an zenbait arazo izan ondoren, Escuela de Remo Municipal de Colindres ("Udal Arraun Eskola") eratu eta gazte mailan Kantabriako trainerilla txapeldun bilakatu ziren.
1996an lortu zuen trainerua osatzea eta 1997an A Coruñan Espainiako Traineru Txapelketan parte hartu zuten, Kantabriako Traineru Txapelketan hirugarren sailkatu ondoren. 1999 eta 2006 artean ez zuen trainerua atera eta urte hartan KAE Ligan sartu zen, ligaren sortzaileetako bat izan zen beraz. 2018 artean urtero atera zuen trainerua, urte batzuetan emakumezkoena ere bai.

## Palmaresa
### Ligak

* KAE 2 Liga (0): laugarrena 2011n.

### Txapelketak

* Espainiako Traineru Txapelketa (0): zortzigarrena 1997an.
* Kantabriako Traineru Txapelketa (0): hirugarren 1997an.

## Azken denboraldiak

| Urtea | Liga | Kontxa |
| 2006 | KAE 2 Liga, 7.a | - |
| 2007 | KAE 2 Liga, 8.a | - |
| 2008 | KAE 2 Liga, 5.a | - |
| 2009 | KAE 2 Liga, 8.a | - |
| 2010 | KAE 2 Liga, 6.a | - |
| 2011 | KAE 2 Liga, 4.a | - |
| 2012 | KAE 2 Liga, 10.a | - |
| 2013 | KAE 2 Liga, 14.a | - |
| 2014 | KAE 2 Liga, 15.a | - |
| 2015 | KAE 2 Liga, 11.a | - |
| 2016 | KAE 2 Liga, 14.a | - |
| 2017 | KAE 2 Liga, 18.a | - |
| 2018 | KAE 2 Liga, 14.a | - |
| 2019- | ez | |

## Emakumezkoen trainerua

2015 denboraldian emakumezkoen trainerua atera zuen aurreko urteko Santoñako traineruan oinarrituta. Gipuzkoako Ligan aritu zen eta bederatzigarren postuan amaitu zuen. Liga honetarako estropada bat ere antolatu zuen. 2016an esperientzia errepikatu eta berriz bederatzigarren egin zuen. 2017an ez zuen trainerurik osatu.
2018an ETE Ligaren sortzaileetako bat izan zen, kantabriar bakarra. Raspas del Embarcadero taldeari erositako trainerua erabili zuten. 2019an uretaratu zuten azken aldiz trainerua.

### Palmaresa

* Sotileza Bandera (2): 2016, 2019.

### Denboraldiak

| Urtea | Liga | Kontxa |
| 2015 | Gipuzkoako Liga, 9.a | - |
| 2016 | Gipuzkoako Liga, 9.a | - |
| 2017 | - | - |
| 2018 | ETE Liga, 9.a | - |
| 2019 | ETE Liga, 11.a | - |
| 2020- | ez | |

## Erreferentziak

* ↑ Linares Argüelles, Mariano; Pindado Uslé, Jesús; Ahedo Pérez, Carlos. (1985). Gran enciclopedia de Cantabria. I Cantabria ISBN 84-86420-02-4..
* 1 2 (Gaztelaniaz) C.R. Colindres – Federación Cántabra de Remo. (Noiz kontsultatua: 2024-06-03).
* ↑ (Gaztelaniaz) A.E. (2019-06-15). «Comienza la liga femenina de traineras de segunda categoría este fin de semana» El Diario Vasco (Noiz kontsultatua: 2024-06-03).

## Kanpo estekak

* Datuak: Q2980087
* Multimedia: Club de Remo Colindres / Q2980087
# Maria Amalia Kurlandiakoa

Maria Ana Amalia Kurlandiakoa (alemanez: Maria Anna Amalia von Kurland; Mitau, 1653ko ekainaren 12a - Weilmünster, 1711ko ekainaren 16a) Kurlandiako printzesa bat izan zen, Kettler familiakoa jaiotzez, eta Hesse-Kasselgo landgravina, 1673ko maiatzaren 21ean Karlos I.a Hessel-Kasselgoa lehengusuarekin ezkondu zenean.
Amalia Jakue Kettler Kurlandiakoa dukearen alaba zen, Luisa Karlota Brandenburgokoarekin ezkondua, Jurgi Gilen I.a Brandenburgokoa printze-hauteslearen alaba. Nerabea zela Karlosen anaia nagusiarekin ezkontzea adostu zuten, Gilen VII.a Hessen-Kasselgoarekin. Printzea, hala ere, 19 urterekin hil zen Grand Tourra egiten ari zela.

## Genealogia

Zuhaitz genealogikoa :
Frederick William von Hessenstein
Frederiko I.a Suediakoa
Karl Edvard von Hessenstein
Sophie Charlotte of Hesse-Kassel
Hedvig Amalia von Hessenstein
Friedrich II, Landgrave of Hesse-Kassel
William VIII, Landgrave of Hesse-Kassel
Maria Amalie of Hesse-Kassel
Princess Amalia of Nassau-Dietz
Wilhelm Kettler
Marie Louise of Hesse-Kassel
Jacob Kettler
Gilen IV.a Orange-Nassaukoa
Duchess Sophie of Prussia
Maria Amalia of Courland
Karl Prinz von Hessen-Kassel
Jurgi Gilen I.a Brandeburgokoa
Margravine Louise Charlotte of Brandenburg
Princess Ulrike Friederike Wilhelmine of Hesse-Kassel
Elizabeth Charlotte of the Palatinate
Princess Christine Charlotte of Hesse-Kassel
Maria Prinzessin von Hessen-Kassel
Maximilian of Hesse-Kassel
Princess Wilhelmina of Hesse-Kassel
George Charles of Hesse-Kassel
stillborn von Hessen-Kassel
Wilhelmina Charlotta of Hessen-Kassel
Elisabetha Sophie Luise Prinzessin von Hessen-Kassel
Princess Caroline Wilhelmina Sophia of Hesse-Kassel :

## Kanpo estekak

* Datuak: Q271906
* Multimedia: Maria Amalia of Courland / Q271906
# Marie Joussaye

Marie Joussaye, jaiotzez Marie Josie, (Belleville, 1864 – Vancouver, 1949ko martxoaren 24a) kanadar poeta eta kazetaria izan zen, herrialde horretako langile klaseko lehen emakume poeta izateagatik ezaguna.

## Bizitza

Marie Josie Kanadako mendebaldeko Belleville hirian jaio eta hazi zen. Torontoko egunkari batean jardun zuen kazetari gisa, eta garai hartan Joussaye abizena erabiltzen hasi zen. 1893an, Neska Langileen Batasuneko presidentea izan zen. Geroago Yukongo Dawson City herrira joan zen bizitzera. 1903ko azaroan, David Heatherington Fotheringham Kanadako Zaldizko Poliziako kidearekin ezkondu zen. Senar-emazteek zailtasun ekonomikoak izan zituzten. 1924an, Joussaye Yukongo Mayo herrixkara joan zen, eta 1929an Vancouverrera. Han hil zen 1949ko martxoaren 24an, apopilo-etxe batean.

## Lanak

* The Songs that Quinte Sang (1895)
* Selections from Anglo-Saxon Songs (1918)

## Erreferentziak

* 1 2 3 (Ingelesez) Moran, Rodger J. «Marie Joussaye Fotheringham» The Canadian Encyclopedia 2011-09-18 (Noiz kontsultatua: 2024-11-20).
* ↑ (Ingelesez) Kealey, Gregory S. (1991). Toronto Workers Respond to Industrial Capitalism, 1867-1892. University of Toronto Press, 383 or. ISBN 978-0-8020-6883-5. (Noiz kontsultatua: 2024-11-20).
# Laredo Remo Club

Laredo Remo Club (euskaraz: Laredoko Arraun Kluba) Laredoko (Kantabria) arraun taldea da. TKE Ligan aritutakoa, gorria bere kolorea eta La Pejinuca bere traineruaren izena.
Tosta finkoan, mota guztietako kategorian hartzen du parte: bateletan, trainerilletan eta traineruetan.

## Historia

Kluba 1975 eta 1981 artean aritu zen, emaitzarik onena 1978ko Bilbo Hiriko Banderan laugarrena izanda. Geroztik ez zuten trainerua atera 2003 arte.
2005ean Federazio Ligan laugarrena izan zen eta TKE Ligako Astillero zigortua izatean haren tokia hartu zuen liga gorenean. 2007an lorturiko bederatzigarren postua izan zuen emaitza onena. Hiru denboraldi bertan egin ondoren 2008an maila galdu zuen. Urte horietan ligaz kanpoko bandera batzuk irabazi zituen, Asturias aldean hain zuzen ere. Maila galdu eta hurrengo zazpi denboraldietan ez zuen trainerurik osatu. 2016an Kantabriako estropadetan trainerua uretaratu zuen eta 2017an KAE 2 Ligan sartu zen. 2019an berriz ere lehorrean utzi du trainerua.
2022an Kantabriarren arteko estropadatan hartu zuen parte, Ligaz kanpo, eta emaitza txukunak lortu zituen, El Corte Inglés Banderako laugarren postua esate baterako. Espainiako txapelketan ere egin zuen arraun Kantabriako klubak ordezkatuz. Urte hartan galiziarrak eta asturiarrak soilik aritu ziren Laredoz gain, Ligatan ari zien kantabriarrek eta euskaldunek uko egin baitzioten parte hartzeari.

## Palmaresa
### TKE Liga

* Txapelduna (0)
* Bigarrena (0)
* Hirugarrena (0)
* Bederatzigarrena 2007an
* Parte hartzeak (3): 2006, 2007, 2008

### Traineruak

* Bizkaitarren Promozio Bandera (1): 1978
* Asturiasko Printzearen Bandera (1): 2003.
* Gozón Udaleko Bandera (1): 2005.
* Centenario La Voz de Avilés Bandera (1): 2007.

### Trainerillak

* Espainiako Trainerilla Txapelketa (0): bigarren 1974 eta 1975ean.

## Azken denboraldiak

| Urtea | Liga | Kontxa |
| 2003 | Federazio Liga, 17.a | - |
| 2004 | Federazio Liga, 17.a | - |
| 2005 | Federazio Liga, 4.a | - |
| 2006 | TKE Liga, 11.a | - |
| 2007 | TKE Liga, 9.a | - |
| 2008 | TKE Liga, 12.a | - |
| 2009- 2016 | ez | |
| 2017 | KAE 2 Liga, 15.a | - |
| 2018 | KAE 2 Liga, 13.a | - |
| 2019 | ez |

## Erreferentziak

* 1 2 (Gaztelaniaz) H, A.. (2007-09-02). «La 'Pejinuca' ondea la bandera» El Comercio: Diario de Asturias (Noiz kontsultatua: 2024-11-20).
* ↑ «Bandera Villa de Bilbao» traineras.es (Noiz kontsultatua: 2024-11-20).
* ↑ (Gaztelaniaz) «La Liga ACT incorpora a Laredo para suplir la salida de Astillero» La Voz de Galicia 2006-06-23 (Noiz kontsultatua: 2024-11-20).
* ↑ «RESUMEN REGATAS PLAY-OFF - LIGA ACT» www.sdremoastillero.com (Noiz kontsultatua: 2024-11-20).
* ↑ (Gaztelaniaz) Mellado, Javier González. (2022-08-05). «La Pejinuca remará en el Campeonato de España de Castropol» El Diario Montañés (Noiz kontsultatua: 2024-11-20).

## Kanpo estekak

* Datuak: Q3217890
* Multimedia: Laredo Remo Club / Q3217890
# Nazioarteko Finantza Zerbitzuen Barrutia (Glasgow)

Nazioarteko Finantza Zerbitzuen Barrutia, ingelesez: International Financial Services District, Eskoziako Glasgow hirian dagoen finantza, negozio edo enpresa gune pribatu bat da.
2001ean sortu zen eta bertan 28.000 langilek lan egiten dute.

## Kanpo estekak

* Webgune ofiziala (Ingelesez)
* Datuak: Q16848080
# Saskia van Uylenburgh

Saskia van Uylenburgh (1612ko abuztuaren 2a - 1642ko ekainaren 14a) Rembrandt van Rijnen margolari nederlandarren emaztea izan zen eta artista handi honen margo eta marrazki askotarako modeloa izan zen.

## Bizitza

Leeuwardenen jaioa, Saskia zortzi neba-arreben arteko gazteena izan zen. Bere aita, Rombertus van Uylenburgh, goi-mailako legegizona, hiriko burgumaisua eta Franekerreko Unibertsitatearen sortzaileetako bat izan zen. Umezurtz geratu zen hamabi urterekin, bere ama eta, bost urte geroago, bere aita hil zirenean.
Saskia eta Rembrandt 1634ko ekainaren 22an ezkondu ziren Het Bildt (Friesland) herrian. Saskia herri honetan bizi izan zen, bere ahizpa Hiskje eta bere koinatu Gerard van Looren zainzapean. Saskiak teologia irakatsi zuen Franekerren bere beste koinatu bati, Johannes Maccovius irakasle poloniarrari, lagunduz.
Rembrandtek bere artelanen bidez dirua irabazten hasi zenean, bera eta Saskia Jodenbreestraateko (Amsterdam) etxe nabarmen batera aldatu ziren, 1639an. Hiru seme-alaba jaio eta berehala hil zitzaizkion. 1641ean seme bat izatea lortu zuen, eta Titus van Rijn izena jarri zion. Saskia hurrengo urtean hil zen, seguru asko tuberkulosiagatik, eta Amsterdamen lurperatu zuten.
* Datuak: Q109676
* Multimedia: Saskia van Uylenburgh / Q109676
# Gilen IV.a Orange-Nassaukoa

Gilen IV.a (nederlanderaz: Willem Karel Hendrik Friso; Leeuwarden, 1711ko irailaren 1a - Huis ten Bosch, Haga, 1751ko urriaren 22a) Orangeko printzea jaio zenetik izan zen. Zazpi Herbehere Batuen Errepublikako herentziazko lehen estatuderra ere izan zen.
Joan Gilen Friso Orangeko printzearen eta Maria Luisa Hessel-Kasselgoaren semea izan zen eta aita hil eta sei astera jaio zen. Aitaren oinordekoa izan zen Frisia eta Groningen probintzietako estatuder gisa, eta 1722an Guelderseko estatuderra hautatu zuten. Errepublikako beste lau probintziek estatuder gisa onartu zuten 1747an.
1734an Ana Hannoverrekoarekin ezkondu zen, Britainia Handiko Jurgi II.a Erresuma Batukoaren alabarekin.
Austriako Ondorengotza Gerran Austriaren ondoan parte hartu zuen Holandako Errepublikak, eta Frantziak inbaditu zuen. Herbeheretarrek erabaki zuten botere exekutibo indartsua behar zutela, eta Orangeko etxean bilatu zuten. Zazpi probintzietako estatugile izendatu zuten Gilen IV.a, eta herentziazko kargua egin zuten.
Hil zenean, bere seme Gilen V.a izan zen oinordekoa.

## Kanpo estekak

* Datuak: Q380949
* Multimedia: William IV, Prince of Orange / Q380949
# Nynke Laverman

Nynke Laverman (Weidum, Frisia, Herbehereak, 1980eko apirilaren 14a- ) abeslari, aktore eta olerkari herbeheretarra da. Hainbat herrialdetan bizi izan da eta bakoitzean jasotako esperientziekin disko bana argitaratu du.

## Biografia

2002an Amsterdamgo Arte Eskolan kantuan graduatu zen. Portugalen bizi izan zen denboraldi batez eta Jan Jacob Slauerhoff poeta herbeheretarraren olerkiak frisierara itzuli eta fado bihurtuz kantatu zituen. Ondoren Frida Kahloren inguruko dokumentala ikusi eta Mexikora joan zen. De Maisfrou ("artoaren emakumea") diskoa sortu zuen, espainiarrak iritsi aurreko kondaira eta mitologian oinarrituriko abestiekin. Hirugarren diskoa Mongolian familia nomada batekin bizi zeneko esperientziak kantatu zituen eta Nomade izena eman zion. Disko honekin "Edison Saria" jaso zuen.
Alter diskoa Madrilen grabatu zuen eta nazioarteko sona izan zuen. Wachter ("zaintzailea") zaintzari omenaldi bat da eta Plant diskoan gizakiaren eta ingurumenaren arteko harremanak landu zituen.
Tarteka hainbat filme herbeheretarretan ere hartu du parte.

## Diskografia

* Sielesâlt (2004)
* De Maisfrou (2006)
* Nomade (2009)
* Alter (2013)
* Wachter (2016)
* Plant (2021)

## Filmografia

| Urtea | Filma | Pertsonaia | Oharrak |
| 2005 | Eilandgasten | Zangeres | |
| 2006 | Het zwijgen | Maartje van de slager | |
| 2007 | Pauw & Witteman | Bere burua | Telesaila, atal bakarra |
| 2012 | Tien | Bere burua | Dokumentala |

## Erreferentziak

* 1 2 3 (Gaztelaniaz) sergiomonsalvoc, Autor. (2018-12-17). «NYNKE LAVERMAN» CON LOS AUDÍFONOS PUESTOS (Noiz kontsultatua: 2021-01-07).
* ↑ (Gaztelaniaz) «Nynke Laverman» Discogs (Noiz kontsultatua: 2021-01-07).
* ↑ «Nynke Laverman» IMDb (Noiz kontsultatua: 2021-01-07).

## Kanpo estekak

* (Ingelesez) Webgune ofiziala
* Aktorearen IMDBko fitxa irakurgai (Ingelesez)
* Datuak: Q3503608
* Multimedia: Nynke Laverman / Q3503608
# Club de Remo Amigos de La Maruca

Club de Remo Amigos de La Maruca Santanderko arraun elkarte bat da. 1975. urtean sortu zen Sociedad Cultural y Recreativa Amigos de La Maruca elkartearen barneko arraunaren atala da.
Santaderko La Maruca hondartzak izen ematen dio.

## Historia

1975. urtean sortu zen eta hurrengo urtean hasi zen lehiatzen ontzi txikietan. 1992an Arraun eskola inauguratu zuen eta bertan egindako lanari esker 1998an trainerua atera ahal izan zuen. Denboraldi honetan 10 estropadatik gora jokatu zuen, emaitzarik onena Castro Urdialesko laugarren postua izan zuelarik. 1999 eta 2000 urteetan ere trainerua atera zuen, eta etxeko bandera hasi zen jokatzen.
2001ean arraunlari eskasia zela eta Ciudad de Santanderrekin bat egin zuen eta elkarrekin egon ziren bi denboraldietan emaitza onak eskuratu zituzten. 2003tik aurrera arraunlariak utzi izan dizkio Ciudad de Santanderri, baina trainerua haren izenean bakarrik egon da.
2008an La Marucak berriro trainerua osatu zuen eta KAE Ligako bigarren mailan aritu zen. Laugarren egin zuen ligan eta ezin izan zuen lehen mailarako play-offa jokatu. Ordutik ez du berriz trainerurik ateratzerik lortu.

## Palmaresa

Garaipen guztiak Ciudad de Santanderrekin batera lorturikoak dira.
* Santanderko Bandera (1): 2001.
* Sotileza Bandera (1): 2001.
* Astilleroko Bandera (1): 2001.
* La Marucaren Bandera (2): 2001 eta 2002.
* Santoñako Bandera (1): 2001.
* PRC Bandera (1): 2001.
* Ur Kirolak Bandera (1): 2002.
* Espainiako Batel Txapelketa (0): hirugarrena 2002an.

## Denboraldiak

| Urtea | Liga |
| 2008 | KAE 2 Liga, 4.a |

## Erreferentziak

* ↑ «LA MARUCA» traineras.es (Noiz kontsultatua: 2024-11-20).
* ↑ «Bandera de la Maruca» traineras.es (Noiz kontsultatua: 2024-11-20).
* ↑ «ARC2» traineras.es (Noiz kontsultatua: 2024-11-20).

## Kanpo estekak

* (Gaztelaniaz) Webgune ofiziala
* Datuak: Q2980099
# Gilemina Luisa Nassau-Weilburgekoa

Gilemina Luisa Nassau-Weilburgekoa (alemanez: Wilhelmine Louise von Nassau-Weilburg; Haga, 1765eko irailaren 28a - Greiz, 1837ko urriaren 10a) Karlos Kristian Nassau-Weilburg printzearen eta Karolina Orange-Nassaukoaren laugarren umea eta bigarren alaba ian zen. Ama Gilen IV.a Orange-Nassaukoaren eta Ana Hannoverkoaren alaba zen.
Henrike XIII.a Reuss-Greizekoarekin ezkondu zen. Senarra printzea izan zen aita 1800ean hil eta gero.

## Genealogia

Zuhaitz genealogikoa :
Heinrich XVIII Prinz Reuss zu Greiz
Charles Augustus of Nassau-Weilburg
Princess Luise Caroline Reuss of Greiz
Charles Christian of Nassau-Weilburg
Heinrich XIX, Prince Reuss of Greiz
Augusta Frederica Wilhelmine of Nassau-Idstein
Elisabeth Prinzessin Reuss zu Greiz
Princess Wilhelmine Luise of Nassau-Weilburg
Gilen IV.a Orange-Nassaukoa
Princess Hermine Reuss of Greiz
Caroline of Orange-Nassau
Anne, Princess Royal and Princess of Orange
Heinrich XXI Prinz Reuss zu Greiz
Heinrich XX, Prince Reuss of Greiz
Heinrich XXII, Prince Reuss of Greiz
Heinrich XXIII Prinz Reuss zu Greiz
Marie Prinzessin Reuss zu Greiz :

## Kanpo estekak

* Datuak: Q1937917
* Multimedia: Wilhelmina Louise of Nassau-Weilburg / Q1937917
# Club de Remo Argoños

Club de Remo Argoños Kantabriako Argoños herriko itsas kirol eta arraun taldea da.

## Arraunketaren historia

1920. hamarkadan Argoñosko arraunlariek jokatu izan zituzten Santanderren estropadak.
1942 urtean aurreneko Kantabriako traineru txapelketan hartu zuen parte eta bigarren egin zuen Pedreñaren atzetik. Ordutik ordea ez du inoiz trainerurik atera baina trainerilla eta bateletan aritu izan da. Emaitzarik onenak 70. hamarkadan izan zituen, 1972an Espainiako txapelduna izan zen bateletan.
Club de Remo Santoñan egiten dute arraun bertako arraunlariek.

## Palmaresa

* Kantabriako Traineru Txapelketa
** Bigarrena (1): 1942
* Espainiako Batel Txapelketa
** Txapelduna (1): 1972
** Hirugarrena (1): 1977

## Erreferentziak

* ↑ (Gaztelaniaz) angelobregonsierra. (2015-06-28). «Peñacastillo» LA BANCADA DEL REMO (Noiz kontsultatua: 2024-11-20).
* ↑ (Gaztelaniaz) «Argoños homenajea a sus campeones de España de bateles de 1972» cantabrialiberal.com (Noiz kontsultatua: 2024-11-20).

## Kanpo estekak

* Datuak: Q21707167
# Udane

Udane euskal emakumezko izena da, eguraldi onaren eta udapartearen omenezko izena da.
Gehienbat Gipuzkoa, Araba eta Bizkaiatiko izena da.

## Udane izena duten pertsona ezagunak

| Izen-abizenak | Jarduera | Jaiolekua | jaiotza data |
| Udane Ansa Iragorri | ilustratzaile diseinatzaile Maketazio irakasle | Oiartzun | 1982-10-09 |
| Udane Bilbao | txirrindulari | | 2003-03-08 |
| Udane Juaristi | margolari | Azkoitia | 1985 |

## Kanpo estekak

* Datuak: Q16519141
# Club de Remo Peñacastillo

Club de Remo Peñacastillo Santander hiriaren mendebaldean dagoen Peñacastillo herriko arraun elkartea da.

## Uniformea

Santanderko banderaren koloreak diren zuria eta gorria izan ziren.

## Historia

30. hamarkadan sorturiko kluba izan zen, batez ere 40. hamarkadan Pedreñaren ondoan oso maila onean ibili zena, bai Kantabriako estropadetan, nola Kontxako Banderan eta Espainiako Txapelketan ere. 70. hamarkadan desagertu zen. Traineruaren izena Cabildo de Santander izan zen eta patroirik handiena Manuel Santamaría.
Garaipen handiena 1935ean izan zuen Santanderko badian jokatu ziren estropadetan, bertan Pedreña, Promontorio eta Santoña gainditu zituelarik. 1942, 1943 eta 1945an hirugarrena izan zen Kantabriako txapelketatan eta 1946, 1947 eta 1948an bigarrena. Kontxako Banderan 1948an egin zuen debuta laugarrena izanik.
Urterik onena 1949a izan zuen izan ere Kontxan hirugarren eta Espainiako Traineru Txapelketan bigarren egitea lortu baitzuen, bai eta A Coruñan estropada bat irabaztea ere. Urte honetan Kantauriko Txapelketa ere jokatu zen bi kantabriar (Pedreña eta Peñacastillo), bizkaitar bat (Zierbena) eta gipuzkoar baten (Esperanza-Donostia) artean eta Pedreñaren atzetik Peñacastillo sailkatu zen bigarren. 1950 urtean Espainiako Txapelketan bigarren egin zuen berriz ere baina estropada anulatua izan zen hainbat akats izan zirelako.
1950 eta 1964 artean ez zen traineru kantabriarrik izan uretan. 1964ean ordea hiru traineru atera ziren Kantabriako txapelketa jokatzeko (Pedreña, Peñacastillo eta Santoña) eta Peñacastillok bigarren egin zuen. 1969 arte urtero atera zuen trainerua. Aipatzekoa da Astillerorekin 1966an izandako desafioak, Astilleron bertan jokaturiko bi estropadatan garaile atera zelarik.
Hutsune baten ondoren 1977an berriz Kantabriako txapelketan bakarrik parte hartu eta 1978an denboraldi osoa egin zuen (8 estropada, denak Kantabrian), emaitza aipagarririk lortu gabe. Bere azken denboraldia izan zen.

## Palmaresa
### Kontxako Bandera

* Txapelduna (0)
* Bigarrena (0)
* Hirugarrena (1): 1949.
* Laugarrena (1): 1948.

### Espainiako Traineru Txapelketa

* Txapelduna (0)
* Bigarrena (1): 1949.

### Kantabriako Traineru Txapelketa

* Txapelduna (0)
* Bigarrena (5): 1946, 1947, 1948, 1949 eta 1964.

### Estropada zaharrak

* Santanderko estropada zaharrak (1): 1935.
* A Coruñako Udaletxearen Trofeoa (1): 1949
* Peñacastillo-Astillero desafioa: 1966an, bi estropadatan irabazle.

## Erreferentziak

* ↑ (Ingelesez) «Regatas de Traineras - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2024-11-20).
* ↑ (Gaztelaniaz) angelobregonsierra. (2016-06-06). «Campeonato de España de 1950» LA BANCADA DEL REMO (Noiz kontsultatua: 2024-11-20).
* ↑ (Gaztelaniaz) angelobregonsierra. (2015-06-28). «Peñacastillo» LA BANCADA DEL REMO (Noiz kontsultatua: 2024-11-20).
* ↑ Usle, Ricardo Vega. (jueves, 17 de octubre de 2019). «mi ASTILLERO: ASTILLERO en las traineras (25 julio de 1967)» mi ASTILLERO (Noiz kontsultatua: 2024-11-20).

## Kanpo estekak

* Datuak: Q2980104